Broj: 02-1-1080-1/24

Sarajevo, 11.06.2024. godine

Na osnovu člana 124. i člana 125. u vezi sa članom 69. Zakona o visokom obrazovanju (Službene novine Kantona Sarajevo broj: 36/22) , člana 111. i člana 237. Statuta Univerziteta u Sarajevu broj 01-14-35-1/23 od 26.07.2023. godine, po prethodnoj saglasnosti sekretara, Vijeće Univerzitet u Sarajevu - Fakulteta političkih nauka na sjednici održanoj 11.06.2024 godine donosi

**PRIJEDLOG ODLUKE**

**o neizboru akademskog osoblja - nastavnika na naučnu oblast “Sociologija “**

**I** - Utvrđuje se prijedlog Odluke o neizboru u zvanje nastavnika –redovnog profesora, dr. Lejle Mušić na naučnu oblast “Sociologija ” na Univerziteut u Sarajevu - Fakultetu političkih nauka.

**II** - Prijedlog Odluke dostavit će se Senatu Univerziteta u Sarajevu na odlučivanje.

**Obrazloženje:** Komisija za pripremanje prijedloga za izbor akademskog osoblja po raspisanom konkursu na naučnu oblast “Sociologija ” ( u daljnjem tekstu : Komisija) uputila je Izvještaj sa prijedlogom za izbor u zvanje redovnog profesora, dr. Lejle Mušić na naučnu oblast “Sociologija ” ( u daljnjem tekstu : Izvještaj). Na sjednici odsjeka Sociologija 5( pet) članova je glasalo ZA izvještaj, dok je 8 ( osam) članova glasalo PROTIV. Komisija je Izvještaj uputila Vijeću Fakulteta na daljnju proceduru. Vijeće Fakulteta političkih nauka, je na sjednici održanoj 11.06.2024. godine, na kojoj je bilo prisutno 38, od ukupno 60 članova Vijeća, razmatralo Izvještaj Komisije. Za usvajanje Izvještaja glasalo je 27 članova Vijeća, a protiv 11 članova Vijeća. Imajući u vidu da za Izvještaj nije glasala potrebna većina članova isti nije usvojen te je Vijeće Fakulteta utvrdilo prijedlog Odluke kao u izreci.

**Pouka o pravnom lijeku:** Protiv ove Odluke nije dozvoljena žalba, ali se može se pokrenuti upravni spor pred Sudom u Sarajevu u roku od 30 dana od dana prijema Odluke Senata.

**DEKAN**

**\_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

Dostaviti:

1. Senatu UNSA;

2. evidencija Vijeća Fakulteta

3. dosije kandidata